description: В решението е записано, че заради конкретните нанесени вреди и интензитета им следва да бъде определено обезщетение в размер на 120 000 лв. Съдът уважава и присъжда сумата на частично предявения от Стайков иск за 12 хиляди и 500 лева.

title: Николай Стайков осъди ПИК за обидни 29 статии

maintext:
Николай Стайков
Фотограф: Надежда Чипева
статия, според която Цонева е плаща по 50 лв. за протест срещу главния прокурор Сотир Цацаров. Активисти на "Протестна мрежа" също водят дела срещу сайта.
Журналистът и активист Николай Стайков осъди сайта ПИК за 29 статии в рамките на две години, които съдържат обидни и клеветнически твърдения. Решението е на Софийския районен съд (СРС) с председател Моника Добринова.В него е записано, че заради конкретните нанесени вреди и интензитета им следва да бъде определено обезщетение в размер на 120 000 лв. Съдът уважава и присъжда сумата на частично предявения от Стайков иск за 12 хиляди и 500 лева.Сайтът е осъден да плати и 3 хиляди лева разноски. Решението подлежи на обжалване пред Софийския градски съд. Адвокат на Стайков е Александър Иванов.Атаките в медии, близки до депутата от ДПС Делян Пеевски срещу Стайков и други активисти, ескалираха след подаването на сигнала за организирана престъпна група на банкера Цветан Василев, Пеевски и Николай Бареков. По него прокуратурата отказа да образува разследване.Преди време и Антоанета Цонева осъди сайта за нанесени неимуществени вреди за


description: Милиони хора, пазарували за Коледа от сайтовете на Amazon.com, не знаят, че за да спази обещаните срокове за доставки компанията навлезе в нов бизнес - товарни превози със самолети.

title: Amazon навлиза и в карго превозите със самолети

maintext:
Amazon.com, не знаят, че за да спази обещаните срокове за доставки компанията навлезе в нов бизнес - товарни превози със самолети.
Близо 40 самолета са взети на лизинг и пътуват с цветовете на Prime Air. Според анализ на "Ройтерс", основан на товарителници и интервюта със служители по летищата в САЩ флотилията на Джеф Безос пътува изцяло натоварена. Това са предимно леки пратки, които не изискват сериозни разходи на гориво и отнемат от бизнеса на куриерски фирми като
Компанията обещава за 48 часа да достави в САЩ всичко, закупено от онези, които членуват срещу 99 долара годишно в услугата Amazon Prime. В страната това са между 35 и 50 милиона души и те ползват по този начин и достъп до огромен обем фирми, сериали, книги и др.
UPS и FedEx започнаха да печелят повече, след като таксуват не теглото на доставката, а размера ѝ. Иначе казано, ако сте си поръчали по интернет голям пакет тоалетна хартия, по новите правила той носи повече приходи, защото заема повече място. UPS, например, превозваше пратка от 2 кг в опаковка 30-25-20 см от Сиатъл до Атланта за 40.5 долара през 2014г., но от 2017г. таксата надхвърля 54 долара, т.е. все едно, че е 3 кг.
Именно тази тенденция се опитва да си спести Amazon като се заема сама да си превозва поръчките.
Засега официалното обяснение за наемането на самолетите е, че с тях компанията иска да си помогне за коледните доставки. Флотилията на Prime Air лети до поне 10 летища и зарежда близките складове на Amazon.
На месечна база самолетите превозват между 37 и 52 процента от товарния си капацитет, докато във печелене на нови клиенти на Amazon без да се губи контролът над разходите.Компанията обещава за 48 часа да достави в САЩ всичко, закупено от онези, които членуват срещу 99 долара годишно в услугата Amazon Prime. В страната това са между 35 и 50 милиона души и те ползват по този начин и достъп до огромен обем фирми, сериали, книги и др.UPS и FedEx започнаха да печелят повече, след като таксуват не теглото на доставката, а размера ѝ. Иначе казано, ако сте си поръчали по интернет голям пакет тоалетна хартия, по новите правила той носи повече приходи, защото заема повече място. UPS, например, превозваше пратка от 2 кг в опаковка 30-25-20 см от Сиатъл до Атланта за 40.5 долара през 2014г., но от 2017г. таксата надхвърля 54 долара, т.е. все едно, че е 3 кг.Именно тази тенденция се опитва да си спести Amazon като се заема сама да си превозва поръчките.Засега официалното обяснение за наемането на самолетите е, че с тях компанията иска да си помогне за коледните доставки. Флотилията на Prime Air лети до поне 10 летища и зарежда близките складове на Amazon.На месечна база самолетите превозват между 37 и 52 процента от товарния си капацитет, докато във
Amazon акцентира на друго - скоростта. Компанията си позволява самолетите ѝ да излитат до 5 часа по-късно, защото конкурентите правят междинни кацания за дозапълване с товар, идващ от различни места. Prime Air лети директно до дестинацията си. Така Amazon може да си позволи да обещае доставка за 24 часа или дори в рамките на няколко часа след покупката.
Милиони хора, пазарували за Коледа от сайтовете наFedEx и United Parcel Service.Битката за скоростни доставки направи навлизането в транспорта - от камиони до самолети - основно средство заFedEx и UPS този показател е 53 и 56 процента.НоКъсното потегляне се възползва от навика на хората да пазаруват онлайн у дома след работа и може да достави поръчаното още на следващата сутрин или до края на деня.

fasttext_language: bg


description: Кой ще е победителят между шестте финалисти ще бъде обявено на 6 март в Женева.

title: Фотогалерия: Финалистите в конкурса "Автомобил на годината в Европа"

maintext:
1/13 снимки в галерията Претенденти за отличието Автомобил на годината за Европа 2017 бяха 26 модела, а от тях журито вече посочи шесте финалиста. Кой ще е победителят ще бъде обявено на 6 март в Женева. Ето и между кои автомобили ще избира журито от 58 автомобилни журналисти.
В предишното издание на конкурса спечели "Опел Астра".
[Сайт на конкурса]


title: С молив и четка в защита на човешките права

maintext:
[Български хелзински комитет]
Участието в конкурса е било обвързано с дарението на селектираните творби. Те ще се използват за създаване на материали, с чиято продажба ще се набират средства за кампанията "Изоставените деца", посветена на децата от домовете за деца и младежи с умствена изостаналост.
Изложба, илюстрираща човешките права, се открива днес в 18.30 ч. в Червената къща. Рисунките ще могат да бъдат разгледани до 22 декември.14-те участници в изложбата са избрани след проведен конкурс от Българския хелзинкски комитет и Compote Collective. Конкурсът "Human Rights Illustrated" е експеримент, предизвикващ въображението, творческите възможности и социалната чувствителност, посочват организаторите.Конкурсът е опит за обсъждане на човешките права и фокусиране върху социалните проблеми по разбираем за всеки начин. "Казват, че изкуството ще спаси света. Нека започнем с промяна на социалната среда", е отбелязано на сайта на конкурса.Всяка от илюстрациите отразява някое от основните права на човека от Всеобщата декларация за правата на човека


title: Путин и Ердоган опитват примирие в Сирия без САЩ и ООН

maintext:
Руският президент Владимир Путин съобщи, че с турския си колега Реджеп Тайип Ердоган работят по организирането на нова поредица от мирни преговори за Сирия без участието на САЩ или ООН.
Той обясни, че инициативата е само на Русия и Турция и ако се стигне до такива преговори, те ще бъдат в допълнение на предварителните преговори в Женева под егидата на ООН. Думите му се възприемат като демонстративно пренебрегване на САЩ в сирийския конфликт.
Стафан Мистура, специалният пратеник на ООН за сирийския конфликт, каза в четвъртък в Париж, че е време всички преговарящи страни да се върнат на масата на преговорите, но и че за да са легитимни, те трябва да се организират от ООН.
"Следващата крачка е да постигнем споразумение за тотално примирие на територията на цяла Сирия. Провеждаме много конструктивни преговори с представители на въоръжената опозиция с посредничеството на Турция", заяви Путин по време на посещението си в Токио.
Той обясни, че предложението за преговори е изпратено но Дамаск и опозицията и мястото, където двете страни евентуално ще се срещнат, е Казахстан. Страната е съюзник на Русия и Путин посочи столицата ѝ Астана като място за преговори по голямо прекратяване на огъня.
Този ход е изненадващ, коментира "Ройтерс", и може да се възприеме като сигнал за засилващото се сближаване между Москва и Анкара, както и че отразява желанието на Кремъл да бетонира растящото си влияние в Близкия изток.
Предложението показва и колко неефективни смятат в Русия преговорите за Сирия с администрацията на президента Барак Обама. По-рано тази седмица Сергей Лавров ги нарече "безплодно седене около масата" и каза, че Анкара може да се окаже по-ефективен партньор за сирийската криза.
Турция, която също иска да засили ролята си в света, е разочарована от американската политика в Сирия и в частност от подкрепата на Вашингтон за "враждебни кюрдски милиции", от една страна, и от недостатъчната подкрепа на други бунтовници, от друга.
Путин добави още, че "вероятно правилният подход е да се опитаме да намерим политическо решение". Но времето това да стане до края на мандата на Обама изтича, а новата администрация на Доналд Тръмп ще се нуждае поне от няколко седмици, за да формулира външнополитическите си позиции. Това означава, че до ранната пролет САЩ може да се окажат във външнополитическа пауза по Сирия.
Комбинацията от Путин и Ердоган изглежда необичайно, след като единият подкрепя оставането на власт на Башар ал Асад, а другият иска той да се оттегли, за да започне политически мирен процес. Анкара обаче е с ограничени възможности и е по-вероятно да приеме оставането на Асад в Дамаск за преходен преиод, стига да обещае, че след това няма да участва в сирийската политика и да си гарантира, че кюрдски отряди няма да контролират цялата сирийско-турска граница.


description: Окончателната проверка на здравните власти показа, че малария не е била причината за смъртта на възрастния човек в Русе, починал след преливане на кръв, заразена с малариен плазмодий.

title: Болницата в Русе ще накаже с "предупреждение за уволнение" лекаря, взел кръв с малария

maintext:
Снимката е архивна
Фотограф: Красимир Юскеселиев
Ръководството на Многопрофилната болница в Русе е решило да наложи дисциплинарно наказание на
лекаря, извършил вземането на кръвта –
предупреждение за уволнение.
"След извършени проверки от проф. д-р Тодор Кантарджиев от
Национален център по заразни и паразитни
болести, д-р Николай Андреев – директор на Национален център по
трансфузионна хематология, от РЗИ - Русе, и от Изпълнителна агенция
по лекарствата на РБ, се установи, че смъртта на кръвопрелятия
пациент, починал в Специализирана болница за активно лечение за
пневмо-фтизиатрични заболявания "Д-р Димитър Граматиков" - Русе, не
е причинена от малария", се посочва в съобщение до медиите от пресцентъра на Многопрофилната болница на Русе, където е направено преливането в средата на ноември.
Смъртта на 80-годишния човек в Русенската специализирана белодробна болница не е причинена от малария. Това показа проверката на здравните власти, след като "Господари на ефира" разказаха миналата седмица за случая и разкриха, че десетина дни преди да почине, на мъжа е била прелята кръв от дарител, заразена с малариен плазмодий Кръвта е била взета при кръводарителска акция след извършен преглед от лекар на УМБАЛ - Русе, и проведено събеседване между лекаря и кръводарителя, без да се отчетат данните от декларацията, попълнена от кръводарителя, потвърждават от болницата. Всъщност младежът, който дал заразената кръв е посочил в анкетата си, че е боледувал от малария в миналото и е било противопоказно да дарява.От лечебното заведения казват още, че няма данни за медицинска документация на чуждия гражданин, дарил кръвта. Той самият е поставен под лечение и наблюдение, за да се елиминира опасността да предаде заразата.


title: С два гола на Левандовски "Байерн" се върна на върха

maintext:
Роберт Левандовски вече има 11 гола в 12 мача срещу "Майнц"
Роберт Левандовски вкара дежурните си два гола като гост на "Майнц" за победата с 3:1, с която шампионът "Байерн" (Мюнхен) се върна поне за едно денонощие на първо място в Бундеслигата.Полският нападател вкара по два гола в четири поредни гостувания на "Опел арена", а Ариен Робен реализира другото попадение за баварците.Домакините, които спечелиха последния мач между двата тима през март, започнаха вихрено и колумбийският нападател Джон Кордоба откри резултата още в четвъртата минута. Той се измъкна от Хави Мартинес и стреля в далечния ъгъл на вратата на Мануел Нойер.Само след четири минути "Байерн" изравни. Играещият като опорен халф Филип Лам отне топката пред своето наказателно поле, след това тя стигна до Робен и той изведе Левандовски сам срещу вратаря Йонас Льосъл.Постепенно "Байерн" наложи своето темпо и укроти домакините, а в 21-ата минута Томас Мюлер центрира на главата на Робен за 2:1.От този момент нататък шампионите заиграха спокойно с огромно притежание на топката, а поведението им на терена наподобяваше периода на Пеп Гуардиола.Гостите много добре контролираха ситуацията на терена и не позволиха да бъдат сериозно застрашени през цялото второ полувреме. В 92-ата минута те получиха и свободен удар на дъгата на наказателното поле. Левандовски стреля перфектно в горния десен ъгъл на Льосъл, за да вкара деветия си гол през сезона.С този успех мюнхенци имат 30 точки, колкото и "Разенбалшпорт" (Лайпциг), който в събота ще е домакин на "Шалке".


title: "Славия" продължи мъките на "Монтана" в Първа лига

maintext:
"Славия" нанесе четвърта поредна загуба на "Монтана"
[LAP.bg]
"Славия" играе все по-добре под ръководството на Владимир Иванов-Фугата
[LAP.bg]
В десетата минута капитанът на "Славия" Георги Петков беше заменен принудително от младия Антонис Стергиакис след сблъсък с Петър Атанасов от "Монтана".
Три минути след почивката "Славия" все пак стигна до успокоителния втори гол. Иван Минчев изведе Домовчийски зад защитата, а за бившия играч на "Левски" не бе проблем да излъже вратаря Иванов и да прати топката в опразнената врата.
След гола "Монтана" заигра по-активно, но така и не успя да затрудни сериозно вратата на "Славия". Четвърт час преди края Николай Димитров пропусна чудесен шанс окончателно да реши спора.
В 81-ата минута Омар Абуд си изпроси втори жълт картон и остави столичани с човек по-малко на терена, но и това не помогна на "Монтана" да се върне в мача.
"Славия" утежни още повече ситуацията на "Монтана" в Първа лига, след като му нанесе четвърта поредна загуба и го закотви на дъното на класирането. Белите спечелиха безпроблемен успех с 2:0 на националния стадион "Васил Левски".Николай Димитров-Хичо откри резултата още в четвъртата минута, а в самото началото на второто полувреме Валери Домовчийски довърши съперника. Белите продължиха възхода си през последния месец и събраха седем точки от последните си четири двубоя.Тимът, воден от Владимир Иванов, се изкачи на десетото място с 20 точки - на две пред "Пирин" и четири пред "Локомотив" (Горна Оряховица), които са с мач по-малко. "Монтана" има едва осем точки и изостава с цели седем от предпоследния "Нефтохимик"."Славия" влезе много по-агресивно в днешния мач и още във втората минута можеше да поведе. Омар Абуд беше оставен непокрит във вратарското поле, но стреля неточно с глава.Две минути по-късно обаче белите откриха резултата след страхотен гол на Димитров. Бившият играч на "Левски" пресече подаване на играч на "Монтана" и от ъгъла на наказателното поле отправи чудесен прехвърля удар, който първо се отби в гредата, след което влетя във вратата на Христо Иванов.В 22-ата минута петима играчи на домакините се оказаха на отлични позиции в наказателното поле, но изиграха лошо ситуацията. В края на първото полувреме Абуд Омар отново беше близо до гол с глава след центриране от корнер, но бранител на "Монтана" изчисти от голлинията.


description: Здравко Илиев е финансист в голяма международна консултантска фирма и работата му го отвежда къде ли не, но мечтата му е да има собствен бизнес и да пътува само за удоволствие. Заедно с Георги Ставрев и Галя Динева - приятели от следването им в London School of Economics, работят по първата част от мечтата и отскоро са горди собственици на (почти) първата по рода си платформа за препродаване на самолетни билети SpareFare.net.

title: На Здравко, Жоро и Галя им омръзна да изпускат полети и намериха решение

maintext:
Здравко Илиев, Георги Ставрев и Галя Динева са създатели на първия безплатен сайт за препродаване на самолетни билети и пакетни екскурзии
[SpareFare.net]
Георги Ставрев и Галя Динева
Здравко Илиев
Фотограф: Георги Кожухаров
[SpareFare.net]
По обед му казват, че заминава и след два часа вече е на летището само с костюма, с който е излязъл от вкъщи сутринта, и лаптопа. Връща се същата вечер. Някога вълнуващо и пълно с обещания за приключения, за Здравко летенето вече се е превърнало в даденост и леко досадно преживяване. Е, зависи и от дестинацията, разбира се, защото има още много държави, които иска да види, но за предпочитане е да не са по работа.Здравко Илиев е финансист в голяма международна консултантска фирма и работата му го отвежда къде ли не, но мечтата му е да има собствен бизнес и да пътува само за удоволствие. Заедно с- приятели от следването им в London School of Economics, работят по първата част от мечтата и отскоро са горди собственици на (почти) първата по рода си платформа за препродаване на самолетни билети SpareFare.net Странно, но факт - почти никой не се е сетил за това преди тях освен едни израелци, които стартирали подобен сайт в началото на тази година, и два по-стари форума, където хората могат да се свързват помежду си и да преговарят лично за прехвърляне на билетите. Услугата на Здравко, Жоро и Галя обаче е по-добра и много по-сигурна, като на практика елиминира риска за измама и от двете страни, а за разлика от израелската - тяхната е"Идеята за SpareFare се роди спонтанно точно заради това постоянно пътуване и честа смяна на плановете ни", разказва Здравко. Много пъти му се е случвало да се откаже от пътуване или да не смогне да тръгне. Още страда за един конкретен, който изгубил преди време - до Ню Йорк за повече от 1200 лева. На Жоро пък веднъж му се наложило да смени датата на един билет толкова много пъти, че цената му се удвоила от всичките такси, и накрая пак не успял да го използва.Така преди година и половина тримата с годеницата на Георги Галя се заели да избистрят концепцията за това иновативно нещо, което да им позволи по сигурен път да се продават ненужните билети или да се намират изгодни оферти.Билетите, които остават неизползвани, саи това число се увеличава, защото всеки ден се увеличават и пътуванията, включително от България, казва Здравко. Това обаче са милиони билети, за които всъщност има опция да бъдат препродадени, така че продавачът да си върне цялата или поне част от сумата, а някой авантюристично настроен купувач да открие нова дестинация с добра отстъпка."Не знам дали знаете, но редовните компании продават места над капацитета на самолета. British Airways например продават винаги три места над капацитета, някои продават по пет, зависи от самолета. Така някой като не се появи, което е почти винаги, не остават незаети места. Понякога идват всички и тогава вероятно е забавно, но се случва много рядко. Тази стратегия работи. Докато нискотарифните почти никога не продават повече от капацитета си и ако си изпуснеш полета, това място остава свободно и пропиляно", разказва предприемачът.Околопозволяват такъв трансфер на билет от едни собственик на друг срещу такса, основно нискотарифните. От и до България освен трите най-популярни - EasyJet, WizzAir и Ryanair, летят и още над 15 лоукост авиолинии. Редовни компании, които нямат такава практика, също понякога допускат това за лоялните си клиенти, ако им се обадиш и просто ги помолиш и им обясниш, подсказва младият мъж. Става и ако имаш точки като лоялен клиент и с тях купуваш билет.Продавачът има, който осъзнава, че не може да ползва. Отива в SpareFare.net и публикува предложението си без цена. Регистрацията и публикацията отнемат пет минути и са безплатни. Ако не му се занимава, има опция и екипът на сайта да въведе данните, но срещу комисиона от крайната печалба от 10%. Здравко препоръчва да си го направиш сам, защото е наистина много лесно.Купувачът разглежда офертите, харесва си някоя и вижда колко струва в момента този билет. Преценява каква част от тази цена иска да плати и пуска заявка за отстъпката, която иска - 25%, 30%, 50%, 70%... Софтуерът калкулира с отстъпката и таксата за смяна на името колко ще спечели обратно продавачът. Той получава офертата и решава да я приеме или не. В добрия случай има няколко предложения от купувачи и избира най-изгодната за себе си.Гаранцията за продавача идва оттам, че той сменя името на билета чак когато посредникът получи парите от купувача, а за купувача - че парите се превеждат на продавача чак след като се е качил на самолета. Това се налага, защото някои самолетни компании позволяват смяна на името по няколко пъти. Освен това връзката към сайта е криптирана и паролата за регистрация - хеширана. Платформата не пази никаква лична информация на потребителите, нито финансова, защото работи с "Пейпал".Колкото повече се разработва сайтът, толкова по-голям избор ще има. В първия един месец от съществуването му са били публикувани, предимно от и до градове в Европа, но сред тях са и разни екзотични попадения с пълни пакети екскурзии до Ямайка, Тайланд, Доминиканската република и Канарските острови. При скъпи билети като тези се вижда съществената отстъпка в цената.За по-евтините дестинации не е съвсем изгодно за продавача на билета, защото той обикновено трябва да плати и такса за смяната на името, която ще се приспадне от общата сума - някъде между 10 и 100 евро за различните компании и полети. Но пък и за евтините билети не те е яд толкова, когато пропаднат.Бизнесът на Здравко, Жоро и Галя засега е мъниче, макар че вече си има тяло и реклама. "Знаеш ли как са започнали Uber?", пита младият мъж и бързо отговаря - "Наели са хиляди таксиметрови шофьори, за да създадат потребност от услугата си, преди изобщо да имат служители. Airbnb пък сами са обикаляли и снимали апартаменти, преди хората да се научат да го ползват". В случая на SpareFare началото не може да е друго освен бавно, докато хората научат за него, но нуждата от подобна платформа е очевидна, убеден е Здравко Илиев.Самият той дебне за билети до Южна Америка и Австралия - континентите, които все още не е покорил. "От всяко пътуване реално даваш най-много за самолетен билет и той ти отнема най-много планиране, а това е просто средството, за да стигнеш до истинското приключение", разсъждава Здравко. Признава обаче, че има едно любимо нещо в самолета, на което винаги се наслаждава - възможността да си почине. "Самолетът е единственото място, където не ти звъни телефонът, не изкачат постоянно известия и нищо отникъде не дрънчи", усмихва се той.


description: Ако имате информация за интересно предстоящо събитие и искате да я споделите с други родители, пишете ни на dnevnik@dnevnik.bg.

title: С децата в почивните дни (10 и 11 декември)

maintext:
Фотограф: В© Stoyan Nenov / Reuters
Woodventures кани малки и големи да изработят сами коледни украси от дърво.
Цената за посещение е 15 лева, групата започва от 16 ч. Необходимо е предварително записване на телефон 088 588 2725, със съобщение във "Фейсбук" или на woodventures.bg@gmail.com.
[Столичен куклен театър]
Изложбата "От парната машина до електровоза. История на локомотива" ще представи Регионалният исторически музей в залата за временни експозиции, съобщиха от музея.
Идеята е на колекционера Христо Тричков, който е и последният машинист, карал влак по закритата в началото на 60-те години на миналия век теснолинейна железопътна линия до Рилския манастир.
Изложбата съдържа над 100 снимки на локомотиви, както и на някои от важните събития от железопътното дело в България и по света.
[Вълшебната къща на Ема]
"С децата в почивните дни" е рубрика на "Детски Дневник" за хората, които предпочитат в края на седмицата да изгонят от мислите си служебните проблеми и да се насладят на удоволствието да се забавляват с децата си.Ако имате информация за интересно предстоящо събитие и искате да я споделите с други родители, пишете ни на dnevnik@dnevnik.bg Една от най-известните приказки на Х. К. Андерсен оживява на сцената на Столичен куклен театър за Коледа. Премиерата на "Принцесата и свинарят" е от 19 часа в салона на "Гурко" 14, а предпремиерните спектакли са от 10.30, 12.00 и 16.30 ч. Представлението, което подсказва на малките зрители защо е важно да се обичат истинските неща, защо е ценна обичта между хората, а не материалните придобивки. А на родителите подсказва да не учат децата си да обичат материалното, а да обърнат внимание на ценните човешки чувства.- "Вълшебната къща на Ема", организира работилница. От 17 ч. са поканени деца от 3 до 14 години, за да разточват, овалват, слепват глина. Те ще имат на разположение богат избор от коледни фигурки, които ще могат да направят и да украсят с акрилни бои. И ще могат да отнесат вкъщи изработеното - за украса за елхата. Но преди това ще ги опаковат и ще поставят малка коледна картичка. Всички материали са осигурени, а цената за посещение е 15 лева. Необходимо е предварително записване на тел. 0887764649, съобщение във "Фейсбук" или на: nevenadacheva@gmail.com. - Триизмерни структури от дървени клечки и мъниста, вълшебна украса, която ще свети в тъмното. Това ще си изработят децата сами в Детска архитектурна работилница . Занятията се провеждат в сградата на Съюза на архитектите на ул. "Кракра" 11 от 10, 13 и 15 часа. За зписване и допълнителна информация: arch_for_children@abv.bg , посветен на "КУБО, пътят на самурая" организира ателие "Сгъни хартийка" от 14 до 17 часа в Синема Сити в мол "Парадайз".- Деца ще запишат стари рецепти за добруджански гозби, които ще бъдат представени на общинската кулинарна надпревара. Около 100 майстори на постни ястия и сладки лакомства, които традиционно се поднасят за Бъди вечер и Нова година, се очаква да се включат в състезанието. Някои от рецептите са позабравени, други са пренесени от преселници от Северна Добруджа и Южна България, така че се очаква жените да покажат цялото разнообразие на празничната трапеза в Тервелския край. Ученици от средното училище "Йордан Йовков" ще запишат как се приготвят най-характерните и атрактивни ястия, за да ги популяризират.А децата от училището в село Нова Камена, където ще се състои състезанието, ще приготвят заедно със своите майки и баби тиквеник.За всички свои нови ученици танцово училище Денс Стейшън подготвя детския спектакъл. В Рейнбоу Плаза на ул. "Атанас Дуков" 29 от 14 часа децата и техните учители ще ви разкажат най-любимите и незабравими истории от приказките и детските романи. Цената на билет е 15 лв, а деца-зрители до 12-годишна възраст заплащат цена от 8 лв. След закупуване на първите два билета за едно семейство, всеки следващ билет е на цена от 10 лв.- благотворителна акцияцели да събере дарения за деца. Спортното събитие ще се проведе в MVJ Studio (Vitosha Hall до Ватоша Парк Хотел Студентски град) от 19 часа., посветен на "КУБО, пътят на самурая" организира ателие "Сгъни хартийка" от 14 до 17 часа в Синема Сити в мол "Парадайз".- "Вълшебната къща на Ема", организира работилница. От 17 ч. са поканени деца от 3 до 14 години, за да разточват, овалват, слепват глина. Те ще имат на разположение богат избор от коледни фигурки, които ще могат да направят и да украсят с акрилни бои. И ще могат да отнесат вкъщи изработеното - за украса за елхата. Но преди това ще ги опаковат и ще поставят малка коледна картичка. Всички материали са осигурени, а цената за посещение е 15 лева. Необходимо е предварително записване на тел. 0887764649, съобщение във "Фейсбук" или на: nevenadacheva@gmail.com Уилсън Бентли вижда микроскоп за първи път на 15-годишна възраст. С него най-много обича да наблюдава снежинки. Удивляват го с различните си красиви форми. В ателиетомладшите изследователи на "Био игри" ще разберат как се формират снежинките, ще видят уголемени снежинки, ще направят паралел между формата на снежинките и тази на някои животни. Но преди това ще направят експедиция за откриването им в музея.Всяко дете ще си изработи снежинка и животно. Занятията са от 11:00-12:30ч. за деца между 5-7 годишна възраст и 13:00–14:30ч. за деца между 8-10 годишна възраст. Необходимо е записване на 0889/ 996724 или info@bio-game.org (между 10-18ч.). Ще могат да участват само предварително записани деца.- Полетата са се смълчали, шейната - готова за снежни подвизи, а писмата до Дядо Коледа – написани. Остава само да се пее и свири, а това могат да направят деца, родители и музиканти от 11 до 12 часа в пространство "Серендипити" . Сцената с джаз музикантите е отворена за всички малки и големи импровизатори, които вярват в чудеса. Цената е 15 лв. - дете и възрастен, 20 лв. за 2 деца и възрастен, 25 лв. - семеен билет и максимална цена за семейство.- От 10 часа, в зала "Дунав", СК "Джамбо – 2006" организира демонстрация по стрелба с лък, на която най-младите таланти на клуба ще покажат своите умения. След това всички желаещи ученици на възраст от 9 до 11 години ще имат възможността да направят своите първи опити в стрелбата с лък, под ръководството и указанията на треньора Йордан Джамбазов.- Изложбатаще представи Регионалният исторически музей в залата за временни експозиции, съобщиха от музея. Идеята е на колекционера Христо Тричков, който е и последният машинист, карал влак по закритата в началото на 60-те години на миналия век теснолинейна железопътна линия до Рилския манастир. Изложбата съдържа над 100 снимки на локомотиви, както и на някои от важните събития от железопътното дело в България и по света.


title: Разбилият се Ту-154 не е избухнал, съобщи следствието

maintext:
Военните опровергаха твърденията, че загиналият хор на ансамбъл "Александров" е трябвало да участва в концерт в Алепо. Според тях в Сирия те са имали само една задача - концерт за руските военни в база "Хмеймим".
Следи от пожар или взрив не са открити по телата и отломките от разбилия се на Коледа руски самолет Ту-154. Проверяваме 7 версии за причината за катастрофата и сред водещите от тях не е терористичен акт.Това съобщиха представители на междуведомствената комисия, създадена за разследване на катастрофата с военен транспортен самолет в ранните часове на 25 декември край Сочи. Загинаха всичките намиращи се на борда 92 души.Комисията обяви на пресконференция в държавната агенция ТАСС, че разчита да открият причината в рамките най-малкото на 1 месец.Вероятно до 30 януари ще бъдат окончателно разчетени данните на две от черните кутии, които са в добро състояние.Активната фаза от издирвателните операции е приключила и на повърхността са извадени практически всички елементи от разбилия се самолет. Хеликоптери продължават да наблюдават площ от около 400 квадратни километра, в района има 18 кораба и морски съда.Полетът е започнал в добро време, а екипажът е бил достатъчно опитен – с общо 6000 часа във въздуха. Очевидно е, че техниката не е работила нормално и при удара в повърхността и морсокото дъно самолетът се е разбил на парчета, допълниха участници на пресконференцията.От комисията призоваха журналистите до завършване на разследването да се въздържат от публикуване на недостоверни факти за катастрофата.


title: Лара Гут спечели супергигантския слалом в Лейк Луис

maintext:
Успехът на швейцарката бе под №20 в кариерата ѝ
Носителката на големия Кристален глобус за миналия сезон Лара Гут спечели супергигантския слалом от Световната купа по ски-алпийски дисциплини в канадския зимен център Лейк Луис.
1:02.68 минути, с което записа втората си победа за сезона и общо 20-а в кариерата си.
Втора на 10 стотни от секундата завърши Тина Вайратер от Лихтенщайн, а последното място на подиума бе заеот
италианката София Годжа, която за трети път през този сезон заслужи място в топ 3.
Победителката от двете спускания в Лейк Луис от петък и събота Илка Щухец отново направи добро състезание и финишира пета на 74 стотни от секундата зад победителката.
Лидерката в класирането до момента Микаела Шифрин (САЩ), която е специалистка в техничните дисциплини, завърши едва 34-а днес, но все пак запази позицията си с 358 точки, следвана от Гут с 330 и
Годжа с 267.
Швейцарката завърши с време


description: Девет души загинаха, а десетки се смятат за изчезнали при пожар по време на нощно музикално парти в американския град Оукланд, недалече от Сан Франциско, щата Калифорния.

title: Девет загинали и десетки изчезнали при пожар на парти в щата Калифорния

maintext: Девет души загинаха, а десетки се смятат за изчезнали при пожар по време на нощно музикално парти в американския град Оукланд, недалече от Сан Франциско, щата Калифорния, съобщи БТА, цитирайки световните агенции.Според пожарникари, цитирани от местния в. "Сан Хосе Мъркюри нюз", на партито с участието на групата за електронна музика "Голдън Дона" е имало близо 70 души, отбелязва "Франс прес".Според други информации на местни медии в сградата е имало между 50 и 100 души, допълва ДПА. Ройтерс пък цитира предварителна обява за събитието във фейсбук, според която участие в него са заявили 176 души - почитатели на електронната музика.Властите се опасяват, че броят на жертвите може да достигне до 40, посочи представител на местната полиция пред телевизия Кей Ти Ви Ю. Всички загинали са млади хора на възраст под 30 г.


description: Окръжният съд във Видин на закрито заседание даде днес ход на делото за взрива в завод "Миджур" в Горни Лом, при който загинаха 15 души.

title: Делото за взрива в Горни Лом ще се гледа на 20 януари

maintext:
Фотограф: Юлия Лазарова
Окръжният съд във Видин на закрито заседание даде днес ход на делото за взрива в завод "Миджур" в Горни Лом, при който загинаха 15 души, съобщи БТА. Съдия по делото е Владимир Стоянов, прокурор Мирослав Костов.След заседанието, което се проведе само за предварително изслушване на страните, съдията съобщи, че и двете страни са отказали делото да се гледа по съкратената процедура и затова ще се гледа по общия ред, като насрочи първото заседание за 20 януари 2017 г.В съдебната зала са се явили всичките 4-ма обвиняеми - Валери Митков, Палма Иванова, Божидар Василев и Ивелина Бахчеванова, и техните адвокати. В залата са били и близки на загиналите, каза след заседанието съдия Владимир Стоянов.Подсъдимите за взрива в завод "Миджур" край село Горни Лом са четирима. Палма Иванова, инспектор по безопасността на труда, и собственикът на завода Валери Митков, чийто син също загина при експлозията, са подсъдими за причиняване на смърт при професионална непредпазливост. Престъпление по служба, според държавното обвинение, са извършили бившият началник на служба КОС в МВР Божидар Василев и Ивелина Бахчеванова, която е бивш шеф на дирекция "Международна контролирана търговия и сигурност" в Министерство на икономиката и енергетиката.Според обвинителния акт Палма Иванова и Валери Митков са виновни и за причинените от взрива средни телесни повреди на още двама служители в завода. Подсъдимият Митков пред разследващите продължава да настоява, че трагедията не е станала поради човешка грешка, а заради саботаж. По делото са събрани над 152 тома материали, направени са десетки експертизи и следствени експерименти.


description: Давид Манга беше привлечен на 28 август, но не успя да се наложи сред титулярите, въпреки че остави добри впечатления, когато беше на терена.

title: Още един футболист напуска "Берое"

maintext:
[LAP.bg]
Френският нападател Давид Манга е пред раздяла с "Берое" (Стара Загора), съобщи БТА. Футболистът сам е пожелал да продължи кариерата си в друг клуб.
Той беше привлечен на 28 август, но не успя да се наложи сред титулярите, въпреки че остави добри впечатления, когато беше на терена.
Манга ще бъде запомнен с двете си попадения срещу "Локомогив" (Горна Ояховица), но той изигра само 10 мача със зелената фланелка.
Французинът е седмият футболист, който се разделя с "Берое". Преди него договорите си разтрогнаха Христофор Хубчев, Васил Панайотов, Маркитос, Педро Маркеш, Неманя Милисавлевич и Александър Колев.


description: По-голямата част от средствата - около 828 хиляди, са пристигнали с есемеси на кратък номер 1466, а останалите 318 хиляди - чрез преводи по банков път.

title: Над 1 милион лева са събрани в кампанията на БЧК за Хитрино за три дни

maintext:
Архив от демонстрация на спешните екипи на БЧК
Фотограф: Анелия Николова
Само за три дни (до 13 декември в 14 ч.) кампанията на Българския червен кръст за пострадалите в село Хитрино е набрала близо 1.146 млн. лв. По-голямата част от средствата - около 828 хиляди, са пристигнали с есемеси на кратък номер 1466, а останалите 318 хиляди лв. - чрез преводи по банков път.
средства ще се управляват от обществен съвет, който в момента се сформира. Той ще прецени как да се покрият нуждите на пострадалите хора след експертната оценка на щетите от екипите на БЧК.
сайта на БЧК или по банковата чрезили по
БЧК благодари на всички, които са се включили с дарения в благотворителната кампания. Тя продължава и усилията за помощ на пострадалите предстоят, обясниха от организацията за "Дневник" . ДаренитеВсеки може да подкрепи инициативата:чрез SMS на кратък номерна цена 1 лев към всички мобилни оператори, като дарителските есемеси са освободени от ДДС. Опция за даряване има ина БЧК:IBAN в BGN: BG64UNCR76301078660913BIC: UNCRBGSFБанка: Уникредит Булбанк


description: Ако към тази сума се прибави разходваната за строежа на границата, която се равнява на около 170 млн. лв., тя става четвърт милиард.

title: От 2014 г. МВР е похарчило четвърт милиард лева за охраната на границата

maintext:
Фотограф: Надежда Чипева
През последните три години Министерството на вътрешните работи (МВР) е похарчило 75 322 940 лв. за охрана на границата с Турция. Това се разбира от писмен отговор на вътрешния министър в оставка Румяна Бъчварова. Ако към тази сума се прибави разходваната за строежа на оградата по границата, която се равнява на около 170 млн. лв., тя става четвърт милиард.В сумата не се включват всички разходвани средства, като тези за техника, пише в днешния си брой в. "Сега". Предстои за миграционния натиск да бъдат похарчени и отпуснатите от Европейската комисия 160 млн. евро. Миналата седмица зам.-министърът Филип Гунев даде пресконференция за плана за разходване на евросредствата. Той заяви, че има риск да не бъдат усвоени всички, защото обжалванията на обществените поръчки може да забавят изпълнението на проектите, за което има срок от 12 месеца. Като друга евентуална пречка той посочи политическата криза. Повече четете тук Иначе средствата за оградата се разходват от областните управители на Бургас, Хасково и Ямбол, а тя все още не е изцяло завършена. Повече за фирмите, които я строят, четете тук Въпреки мерките на вътрешното министерство статистиката показва, че от началото на годината на влизане от Турция са заловени 4526 незаконно преминаващи, но във вътрешността на страната са заловени в пъти повече мигранти, като общият брой на арестуваните е 17 977 души.Най-много средства от 2014 г. насам са похарчени за "Издръжка и текущи разходи", се посочва в отговора на Бъчварова. Над 58.5 млн. лв. са дадени за целия период, без да се разбира за какво точно са отишли парите. Разходите за персонал са общо над 15.5 млн. лв."През последните няколко години охраната на българо-турската граница, която е и външна граница на Европейския съюз, е основен приоритет в работата на Министерството на вътрешните работи", посочва Бъчварова в отговора си и допълва: "Отчитаме всички предизвикателства и ви уверявам, че предприемаме редица мерки, с които организираме дейността на различни структури на МВР, така че те да изпълняват задълженията си по най-добрия начин в унисон с нуждите и очакванията на обществото."


title: Двойното подчинение на двореца в Балчик доведе до лошо управление

maintext:
Архитектурно-парковият комплекс "Двореца" е неделим ансамбъл, включващ терен, сгради и парк, с особена културно-историческа стойност. Практиките, установени при одита, въведени от различните субекти, ползващи архитектурно-парковия комплекс - Министерство на културата чрез ДКИ и СУ "Св. Климент Охридски" чрез звеното "Учебни ботанически градини", не гарантират ефективното управление на публичната държавна собственост и опазването ѝ като групова културна ценност, е изводът на провераващите.
Фотограф: Анелия Николова
Сметната палата установи недостатъчно ефективно управление
на държавния културен институт (ДКИ) "Културен център "Двореца" – Балчик" през 2013 г. Приходите намаляват драстично, персоналът е недостатъчен, някои заплати са завишени, командировките не се отчитат както трябва, а обществените поръчки са възлагани без нужда.
Одитът е оценил управленските решения и действия при управлението на бюджета и имуществото и възлагането на обществените поръчки. Той е установил, че разделянето на единния комплекс на две - част на подчинение на Министерството на културата, а друга - на Софийския университет "Св. Климент Охридски",
не гарантират ефективното управление на публичната държавна собственост и опазването ѝ като групова културна ценност.
Сметната палата дава срок от 6 месеца министерството и университетът да се разберат за взаимноизгодни условия и ред за съвместното стопанисване и управление на имотите и вещите - паметници на културата, на другите активи - държавна собственос,т и растителните видове, отглеждани на територията на комплекса.
Бюджетът на културната институция за 2013 г. възлиза на близо 1 млн. лв. като проверката е установила, че не винаги приходите са събирани своевременно, а разходите не винаги са били законосъобразни.
Реализираните приходи са 966 581 лв., или 97.95% спрямо планираните. С най-голям дял са постъпленията от входни билети - 611 740 лв. и от наем на имущество - 192 469 лв. В периода 2011 - 2013 г.
Разходите през проверяваната година са за
Сметната палата е на мнение, че числеността на персонала през 2013 г. е била недостатъчна, за да се осигурят многобройните функции на комплекса. Поради това се е наложило съвместяване на длъжности, осигуряване на допълнителен персонал по програми за временна заетост, сключване на граждански договори и възлагане на външни услуги. На нещатните сътрудници е определяно възнаграждение по-високо от нормативно определеното.
При извършване на разходите за издръжка контролните дейности не са предотвратили редица несъответствия с нормативните изисквания и вътрешните актове.
Несъответствия на нормативната уредба са установени и при командировките в страната и в чужбина.
Извършени са разходи за застраховки на имущество с неясни условия.
Одиторите са установили, че обществени поръчки за доставка на стоки и услуги са възлагани без да има нужда от тях, а контролът върху изпълнението на договорите не е бил ефективен.
има тенденция на намаление на приходите с по над 30 на сто годишно. По размер и източник постъпилите приходи са законосъобразни, но при отчитането им са допуснати отклонения от нормативните изисквания, е изводът на проверяващите.823 356 лв. или 84.91 от плана. С най-висок дял са разходите за издръжка – 77.96% или 641 899 лв.Не е осъществяван предварителен контрол за законосъобразност при начисляване и изплащане на трудовите възнаграждения. Без правно основание и в нарушение на нормативните актове са извършени разходи за закупуване на облекло в общ размер 6900 лв.Пропуски са установени при условията за командироване, заверката и подпечатването на заповедите, изплащането на дневни пари и при отчитането на командировъчните. Самият директор се е командировал лично вместо това да направи неговият ръководител - министърът на културата.През 2013 г. са възложени четири обществени поръчки на обща стойност 159 255 лв. без ДДС.


title: "Ферари" отбелязва със специален модел 50 години присъствие в Япония

maintext: Италианският производител на спортни автомобили "Ферари" отбеляза със специален модел своето 50-годишно присъствие на пазара в Япония. "Ферари"J50 бележи завръщането на марката към силуета тарга, типичен за компанията през 70-те и 80-те години на миналия век.Колата е създадена от отдела за специални проекти на "Ферари" и от нея ще бъдат пуснати едва 10 бройки. За основа е използвано Ферари 488 Спайдър, задвижвано от 3.9-литров V8 мотор със 690 конски сили.В автомобила могат да се открият дизайнерски елементи от легенди за "Ферари" като GTO, F40 и F50.


title: Ивелин Попов заяви, че иска титла със "Спартак", а не трансфер в Турция

maintext:
Българският национал иска да остане в Русия
[LAP.bg]
Играчът на "Спартак" (Москва) Ивелин Попов заяви, че не обмисля трансфер през зимата.В турските медии се появиха информации, че два от елитните местни отбори - "Трабзонспор" и "Газиантепспор" - са готови да го привлекат през предстоящия трансферен прозорец."Не знам какво пишат медиите за мен, но аз искам да стана шампион със "Спартак" тази година", сподели Попов пред "Спорт-Експрес"."Ако се прави трансфер, по-добре е да се случва лятото. Имам цели с тима и смятам да ги изпълня. Ако си тръгна сега, няма да мога да го направя", добави той.Отборът на българския национал е лидер в руския шампионат след 17 кръга. "Спартак" са бори за първа титла на страната от 16 години насам и това е сериозната цел пред всички в клуба.


description: Споразумения, пробации и условни присъди преобладават в работата на спацеилизирания съд, констатира анализ на ВКС

title: Анализ на ВКС: Специализираното правосъдие е сбъркано на законодателно ниво

maintext:
Лозан Панов на заседание на Съдийската колегия на ВСС
Фотограф: Юлия Лазарова
Преобладаващ брой споразумения и условни присъди е един от изводите за Специализирания наказателен съд в доклада на Върховния касационен съд, който днес Съдийската колегия прие за сведение.Моделът на специализираното правосъдие е законодателно объркан, то е създадено без визия. Това пречи на специализирания наказателен съд да изпълни заложения замисъл за неговото създаване и да работи като наистина специализиран съд по делата на организираната престъпност, е оисновен извод в анализа, извършен от работни групи на ВКС.Анализът разглежда специализираното правосъдие от създаването му през 2012 г. до края на 2015 г. Основният извод в доклада, който констатира и анализира състоянието и на двете инстанции на специализираното правосъдие - Специализирания наказателен съд и Апелативния специализиран съд, е че изначално са създадени без ясна визия и поглъщат съдийски ресурс и средства без да дават насреща рационален резултат.От анализа на тригодишната дейност на спецсъда става ясно, чеСпециализираният наказателен съд - и двете инстанции, бяха създадени по инициатива на ГЕРБ и конкретно на тогавашния вътрешен министър Цветан Цветанов с идеята да се засили борбата с организираната престъпност. И нововъведението беше рекламирано като радикално средство за постигане на целта.От доклада се вижда обаче чеИ само около 8 - 10 процента са прокурорски процеси срвещу организирани престъпни групи.Така от 2012 до 215 г. в Специализирания съд, който има 18 съдии, са решени общо 636 НОХД /наказателни дела от общ характер, които се завеждат от прокуратурата/.По останалите 19 още няма произнасяне.Освен внушителния брой на споразуменията обезпокоителен е и броят на отменените присъди. Отгоре на всичко работната група от ВКС констатира в доклада "проявена прекомерна снизходителност при индивидуализацията на наказателната отговорност на обвиняемите".Галя Георгиева постави въпроса да се анализира и дейността на "другите структури", които имат отношение за качеството на дейността на специализирания съд. Известно е че най-голямо отношение има досъдебната фаза, която се контролира от прокуратурата, в случая - специализираната прокуратура,При приемането на доклада днес членове на ВСС /Галина Карагьозова/ повдигнаха въпроса дали не трябва работните групи от ВКС които са констатирали неблагополучията във функционирането на спецсъда, да предложат на вниманието на законодателите че са необходими законодателни промени.Председателят на ВКС Лозан Панов информира, че докладът е изпратен и на министъра на правосъдието, който има право на законодателна инициатива. Той обясни, че ВКС е бил задължен да изработи анализа от Плана за действие на Министерския съвет за изпълнение на препоръките в докладите на Европейската комисия. Затова е бил представен и на министъра на правосъдието.


title: Европейските лидери удължиха с половин година санкциите срещу Русия

maintext:
Фотограф: Yves Herman
Лидерите на Европейския съюз удължават санкциите срещу Русия заради конфликта в Украйна с още половин година, давайки сигнал на новоизбрания американски президент Доналд Тръмп, че намеренията му да затопли отношенията с Москва тревожат Европа, пише агенция "Ройтерс".Решението, взето снощи, бе очаквано и е част от формалния процес за поддържане на санкциите . ЕС ги удължава периодично с по шест месеца, след като Русия анексира Крим и подкрепи сепаратистите в Източна Украйна."Някои от колегите ни биха предпочели 12 месеца", посочи председателят на Европейския съвет Доналд Туск. Полша бе една от държавите , които искаха по-дълъг срок за санкциите, но Италия държи бизнес отношенията с Москва да бъдат възстановени.Решението бе и намек за Доналд Тръмп, че обещанията му за затопляне на връзките с Русия притесняват Европа.Преди дни той номинира за държавен секретар главния изпълнителен директор на компанията Exxon Mobil Рекс Тилърсън, който поддържа близки отношенията с Москва."Ако не бяхме се решили да удължим санкциите или срокът им бе по-кратък, това би било много лош сигнал по отношение на Тръмп", коментира пред "Ройтерс" високопоставен служител от ЕС.Премиерът в оставка Бойко Борисов е настоял Евросъюза да съгласува с Вашингтон решението си, разбра се от негови коментари пред български журналисти вчера. "Предупредил съм, настоях, ако може предварително да се направи тази консултация, за да не остане само Европа с тези санкции. Ако сме заедно е по-добре, или изобщо да няма санкции, но Европа и САЩ да действат в синхрон. Предупредил съм за това", коментира Борисов.


title: Отборът на опита триумфира в благотворителния Мач на звездите във Volley Mania

maintext:
Отборът на опита спечели Мача на звездите в Любителската волейболна лига Volley Mania. Съставът победи с 3:2 (23:25, 25:23, 22:25, 25:14, 17:15) Отбора на младостта в "Сблъсъка на поколенията".
Шоуто беше с благотворителен характер. В зала "Васил Симов" бяха събрани близо 1000 лева в полза на детския дневен център "Тацитус", работещ с деца с аутизъм и семействата им.
Гости на събитието бяха Радостин Стойчев, Ивайло Стефанов, Георги и Валентин Братоеви и Николай Николов.
Играчите бяха разпределени по възраст с разделителна граница от 35 г. Радостин Стойчев и Георги Братоев символично станаха треньори на младите, а опитните бяха "водени" от тандема Николай Николов и Валентин Братоев.
От благотворителното събитие бяха събрани близо хиляда лева за детския дневен център "Тацитус"
[Антон Станков, Volley Mania]
Мачът се оказа много вълнуващ и оспорван, като премина през няколко обрата и завърши след около два часа. Въпреки че състезателите да се събираха за първи път в тези състави, се получиха красиви разигравания, които впечатлиха Стойчев и останалите гости.


title: Жълт код за силен вятър е обявен в 24 области утре

maintext:
Фотограф: Асен Тонев
Националният институт по метеорология и хидрология обяви за днес жълт код за силен вятър в 11 области в Северна България. Утре кодът е в сила почти за цялата страна с изключение на четири области по южната граница.Областите, за които е в сила жълтият код в момента са: Видин, Враца, Монтана, Ловеч, Плевен, Велико Търново, Габрово, Търговище, Разград, Силистра и Русе. В тези области ще духа силен северозападен вятър със средна скорост 12-17 м/сек и пориви до 20-22 м/сек.Утре вятърът ще се засили също и в Шумен, Добрич, Варна, Бургас, Сливен, Стара Загора, Пловдив, Пазаржик, Благоевград, Кюстендил, Перник и София. Извън предупреждението за силен вятър на 28 декември остават единствено Смолян, Кърджали, Хасково и Ямбол.Жълтият код означава, че има потенциална опасност и повишена вероятност за опасни метеорологични явления и щети. От НИМХ съветват хората да следят прогнозата за времето и да не предприемат рискови дейности на открито.Рязко понижаване на температурите очаква от утре метеорологичната служба. През нощта облачността временно ще се разкъса и намалее, но утре отново ще е значителна. Отначало в западните райони, а по-късно и на много места в останалата част от страната ще има превалявания предимно от слаб сняг.Минималните температури ще паднат до -2 градуса за София, Силистра, Шумен и Ямбол, максималните ще са до 6 градуса в Бургас и Пловдив. В сряда отново ще има понижаване като за столицата се очаква температура между -5 и 0 градуса и заоблачаване.


title: "Шапекоенсе" получи почетно Копа Судамерикана

maintext:
футболисти, треньорски щаб, журналисти и екипаж
Като носител на Копа Судамерикана "Шапекоенсе" придобива право да участва в следващото издание на най-силния южноамерикански турнир - Копа Либертадорес.
Рекопа Судамерикана (бел. авт. - Суперкупата на Южна Америка). Съперник отново ще е "Атлетико насионал", който по-рано тази година спечели Копа Либертадорес. Двубоите ще са през лятото на 2017 г.
Футболна конфедерация на Южна Америка (КОНМЕБОЛ) връчи почетно Копа Судамерикана на "Шапекоенсе".Бразилският отбор, който стана жертва на самолетна катастрофа, беше обявен за 14-ия шампион във втория по сила турнир на континента.Чартърът, който превозваше тима от Шапеко към най-големия мач в неговата история - финала за Копа Судамерикана срещу "Атлетико насионал", се разби в колумбийските планини на 29 ноември . Загинаха 71 от 77-те души на борда , сред коитоВеднага след трагедията ръководството на "Атлетико насионал" поиска трофея да бъде присъден почетно на "Шапекоенсе", а КОНМЕБОЛ се съгласи.Междувременно всички бразилски отбори предложиха да дадат безплатно под наем играчи на "Шапекоенсе" за следващия сезон. Освен това те поискаха от местната федерация тимът от Шапеко да не изпада от елита в следващите три години.Освен това тимът ще се бори за трофеяОсвен всички спортни "Шапекоенсе" получава и всички финансови награди, които се полагат на шампиона в турнира. С шампионската премия, участието в Суперкупата на Южна Америка и минимум трите срещи в груповата фаза на Копа Либертадорес тимът от Шапеко ще заработи 4.8 млн. долара."Атлетико насионал" пък получава награда за феърплей, която се връчва еднократно.


description: От днес той е обвиняем заради пет неизгодни сделки, от които за болницата е настъпила вреда в размер на 16 330 495 лв., и за допустителство.

title: Бившият директор на ВМА Стоян Тонев получи ново обвинение за щета над 16 млн. лв.

maintext:
Фотограф: Надежда Чипева
Бившият директор на Военномедицинската академия (ВМА) ген. Стоян Тонев получи второ обвинение от Военноокръжната прокуратура. От днес той е обвиняем заради други пет неизгодни сделки, от които за болницата е настъпила вреда в размер на 16 330 495 лв., и за допустителство.Предишното обвинение бе сходно - за допустителство и четири неизгодни договори с вреда от 122 хил. лв. за ВМА. Скандалът избухна в началото на 2015 година след репортаж по Би Ти Ви. Стоян Тонев подаде оставка като депутат и като председател на здравната правна комисия. Днешните обвинения вероятно са продължение на започналата тогава проверка на прокуратурата. Първото обвинение вече е внесено в съда. Днес прокуратурата е привлякла като обвиняем и доцент от болницата заради престъпление по служба.Схемата, която прокуратурата е видяла, е следната: Тонев сключва неизгодни за болницата договори с фирма, в която мажоритарен собственик е подчинен на Тонев служител от болницата. От друга страна, болницата е вършила част от работата на дружеството, а парите са отивали за него.Според прокуратурата в периода 21 януари 2003 г. до 3 декември 2013 г. като длъжностно лице – началник на ВМА, Тонев съзнателно е сключил неизгодни сделки със Самостоятелна медико-диагностична лаборатория (СМДЛОД) "Астра" АД иСлучаят е квалифициран като особено тежък, а вредата - в особено големи размери.В този период бившият директор на ВМА е сключилпо силата на които на дружеството се е предоставило да извършва високоспециализирани медико-диагностични изследвания с апаратура, собственост на ВМА, срещу наемна цена, която е включвала възнаграждение за ползване и консумативни разноски.В два от договорите наемната цена е определена като процент от приходите на дружеството, вместо наемът да е определен по пазарни цени. По тези договори е бил определен наем в размер на 37.55% от приходите, а по идентичен договор за наем на медицинска апаратура наемът е бил в размер на 60% от приходите. В три от сключените договори е определена наемна цена, по-ниска от пазарната наемна цена. По силата на тези договори разходите за сервизно обслужване на апаратурата, разходите за консумативи за ползваните медицински апарати и доставката на резервни части били за сметка на ВМА.Доцентът от болницата е с инициали А. Иванов и е обвинен за престъпление по служба.Според прокуратурата от 10 февруари 2005 г. до 3 декември 2013 г. като началник-катедра "Образна диагностика" и началник на клиника "Компютърна и магнитно-резонансна томография" във ВМА той е превишил правата си. Целта му е била да набави имотна облага за себе си и за другиго – за "Астра" АД, в което е мажоритарен акционер, като е притежавал 377 от 500 акции. Той е предоставил на дружеството медицински апарати, собственост на ВМА и зачислени на поверената му клиника за безвъзмездно ползване - свободно и неограничено извън определеното с договорите време.Иванов не контролирал в отчетни документи да бъде вписано обстоятелството, при кои ползватели - клиника "Компютърна и магнитно-резонансна томография", ВМА, или СМДЛОД "Астра" АД е възникнала повредата, за да се възстановят щетите на апаратурата при ползването й от СМДЛОД "Астра" АД.Освен тована СМДЛОД "Астра" АД. От това за ВМА са настъпили значителни неимуществени вредни последици, аргументира се прокуратурата.СМДЛОД "Астра" АД е осъществявало конкурентна търговска дейност, която е неразграничима от дейността на клиниката "Компютърна и магнитно-резонансна томография" към ВМА, като е ползвало материални и кадрови ресурси на болницата. Медицинските услуги обаче са били заплащани на дружеството и по този начин е увредено правилното функциониране на ВМА.Настъпили са значителни имуществени вреди за ВМА в размер на 16 647 173 лв., които са формирани от разликата между общата пазарна наемна цена за периода от 10 февруари 2005 г. до 3 декември 2013 г. за ползваната апаратура и разходите за абонаментното сервизно обслужване, разходите за текущи основни и аварийни ремонти, и разходите за използвани консумативи.Заради това, че, той е привлечен като обвиняем и за допустителство.Двамата обвиняеми са с взета мярка за неотклонение - гаранция в размер на по 10 хил. лв. Разследването по случая продължава.


description: Емил Гелов обясни, че семинарът е планиран още на 6 декември. По думите му официалната вечеря е започнала с минута мълчание в памет на жертвите в Хитрино.

title: Шефът на горското стопанство в Шумен е пред уволнение заради веселба в деня на национален траур

maintext: Директорът на Регионалната дирекция по горите в Шумен Емил Гелов ще бъде уволнен. Причина за това е проведен семинар на служители на няколко регионални дирекции по горите, представители на природни паркове и Общинското предприятие "Туризъм публични прояви и атракции" в деня на национален траур за жертвите в Хитрино , съобщава Би Ти Ви.Гелов обясни, че става въпрос за семинар, който е планиран още на 6 декември. По думите му официалната вечеря е започнала с минута мълчание в памет на жертвите в шуменското село и всички присъстващи са изпратили смс-и в подкрепа на кампанията на БЧК. Музиката на вечерята пък била "по-скоро със спокоен ритъм".Въпреки това земеделският министър в оставка Десислава Танева обяви, че ще освободи от поста Емил Гелов. Тя изрази "личното си човешко възмущение" от веселбата и отбеляза, че е въпрос първо на лично усещане и морал човек да прецени как да действа в тежкия момент.Танева каза още, че и другите отговорни лица, които са участвали в семинара, ще се разделят с постовете си.


description: В празничната рубрика "Четиво" публикуваме откъс от ново издание на "Космически комедии" на Итало Калвино, предоставени от издателство "Колибри". Преводът е на Божан Христов.

title: Откъс от "Космически комедии" на Итало Калвино

maintext:
[Издателство "Колибри "]
...Така черупката ми придобиваше точно такава форма, каквато ѝ бях дал – единствената, която знаех и можех да ѝ дам. След като черупката имаше форма, то и формата на света се бе променила, в смисъл че сега съдържаше формата на света такава, каквато е била без черупката, плюс формата на черупката.
А това имаше големи последици за вълнообразните вибрации на светлината, която, докосвайки телата, изтръгваше от тях особени ефекти, преди всичко цвета, сиреч онова нещо, което използвах да правя ивиците на черупката си и което вибрираше по начин, различен от всичко останало. Последица от създаването на черупката беше и фактът, че един обем влизаше в особено обемно отношение с другите обеми – все явления, за които не можех да си дам сметка, макар че съществуваха.
Така черупката беше в състояние да произвежда зрителни образи на черупки, които, доколкото ми е известно, са много сходни със самата черупка, с тази единствена разлика, че докато черупката е тук, образите се създават на другата страна, обикновено върху нечия ретина. Затова образът предполагаше една ретина, която от своя страна предполагаше сложна система, изискваща преди всичко мозък. С други думи, произвеждайки черупката, аз произвеждах и образа ѝ, и то не един, а безброй образи, понеже, за да се създаде образ, е нужно всичко необходимо, което споменах преди малко: мозък със съответните очни нерви, които да предават от вън навътре вибрациите, а самият очен нерв да бъде така устроен, че в единия си край да свършва с нещо, направено нарочно да вижда – в нашия случай – окото.
Смешно е сега да се мисли, че ако някой има главен мозък, трябва да има непременно и очи, за да е сигурен дали навън има нещо за гледане, или не. От всичкия този материал аз не притежавах нищо, така че бях най-малко властен да разисквам такива въпроси, но си бях изработил една моя идея, според която важното е да си съставям зрителни образи, а очите... очите може да дойдат и по-късно. Ето защо, напрягах се посредством цялата си външна повърхност (разбира се, включително и посредством всичко онова отвътре, което обуславяше външното) да породя образ, за който впоследствие щеше да се разбере дали е красив (сравнен с други образи, които се надявах да мога да определя като не така красиви, грозни или направо отвратителни). Понякога си мислех: за какво ще са му светлинните вибрации на онова тяло, които то излъчва или отразява в определен ред? Да ги носи в джоба си ли? Или да ги стовари върху първия, който мине наблизо? А как ще реагира при наличност на вибрации оня, който не може да ги използва. Та дори и да ги приеме, те само ще му пречат? Мислите, че би заврял главата си в някоя дупка? Не, точно обратното: ще проточи врат в оная посока, докато на най-изложената на оптическите вибрации точка от главата му не се сенсибилизира и не се развие механизмът, който да превърне тези вибрации в образи. С други думи, връзката око – мозък си я представях като тунел, прокопан отвън, от силата на онова, което е било готово да се превърне в образ, а не отвътре, тоест от намерението да приемем какъвто и да е образ.
И не бърках. Днес вече мога да кажа, че идеята ми в главни линии е била правилна. Но погрешно излезе убеждението ми, че зрението ще стигне и до нас двамата, до нея и до мен. За себе си изработвах един хармоничен и цветен образ, за да мога да вляза в нейната зрителна възприемчивост, да може тя непрекъснато да се ползва от този ми образ, ако не чрез зрение, то поне посредством мечта, спомена и представата. И в същото време чувствах, че тя излъчва един толкова съвършен образ за себе си, че той завладява сънливото ми и мудно съзнание и поражда в мен вътрешно зрително поле, където тя окончателно да блесне. Така нашите усилия усъвършенстваха усещанията ни, или по-точно ние ставахме съвършеният обект на това сетиво, което тогава още не се знаеше какво е, но по-късно, с усъвършенстването на самия обект – а това бяхме ние самите – се разбра, че е зрението. Не бях предвидил единствено едно – очите, които най-после се разтвориха, за да ни видят, не бяха нашите, а чужди, на другите.
Безформени, безцветни същества – камари от струпана карантия, населяваща околната среда, без въобще да ги е грижа кому са нужни и защо са там. Те не правеха нищо, за да се представят в една стегната форма и поне да обогатят отчасти зрителните възприятия на оня, който ги види. Отиваха и се връщаха, ту потъваха, ту се показваха на повърхността, сред онова пространство от въздух, вода и крайбрежни скали, въртяха се насам-натам, шляеха се безцелно. А междувременно ние – аз, тя и всички останали, които бяхме запретнали ръкави да изстискаме някаква форма от нас самите, се трепехме безспир в непосилен, стихиен труд. По наша заслуга онова зле диференцирано пространство стана зрително поле. А кой се възползва? Ония натрапници, които никога преди това не бяха мислили за възможността да имат зрение (понеже каквито бяха грозни, нямаше нищо да спечелят от това, че ще се видят), ония, които бяха останали глухи към призванието за добиване на форма. Докато ние бяхме готови да отхвърлим най-тежката част от работата, тоест да създадем нещо видимо, те тихомълком се гласяха да оберат каймака: да нагодят мързеливите си ембрионални рецептори към това, което имаше да се гледа, сиреч – нашите образи. Нека после дойдат да ми кажат, че тяхното било работа! От лепкавата каша, с която бяха пълни главите им, всичко може да се роди, дори един фоточувствителен механизъм. Но любопитен бих бил да знам дали можеха да го усъвършенстват? Как, ако нямаха видими обекти, бих казал – пищни за гледане обекти, които се натрапват на зрението? Казано с други думи, създадоха си очи на наш гръб!
Ето как зрението,
Всички тези очи бяха моите очи. Аз ги създадох, мое беше решителното участие, аз ги снабдявах със суровината – образа. С очите дойде и всичко останало, тоест всичко, което другите, при наличието на очи, бяха успели да направят, всяка тяхна отделна форма Спиралата и функция произлизаше от онова, което бях направил аз. Ненапразно всички тези неща бяха произлезли от мен, докато стоях на едно място, въртях раковината си и така нататък. Впрочем бях предвидил всичко.
И в дъното на всяко едно от тия очи се намирах аз, един от моите образи, който се срещаше с нейния образ, най-верният от всички, в новопостроения свят, откриващ се през цветните пръстени на ирисите, през мрака на зениците и огледалния дворец на ретините – светът на истинската ни природа, за която няма брегове и граници.
В празничната рубрика "Четиво" публикуваме откъс от ново издание на "Космически комедии" на Итало Калвино в познатия превод на Божан Христов. Издател е "Колибри".нашето зрение, което очаквахме тъй дълго в тъмнина, другите получиха направо от нас. Така или иначе, голямата революция бе настъпила. Изведнъж около нас се отвориха очи, роговици, гледци и зеници – подпухнали и разводнени очи на каракуди и барбуни, изпъкнали очи по антените на раци и омари, издути и полирани очи на мухи и мравки. Ето, черен и лъскав тюлен се приближава, намигайки с очи, малки като глави на топлийка, а един охлюв си подава топчестите очи от рогцата. Безизразните очи на някаква чайка се взират в къдриците на вълните, а отдолу смръщените очи на рибар леководолаз гледат зад стъклената маска. Зад лещите на бинокъла очите на някакъв капитан далечно плаване и очите, скрити зад големи черни очила, на една летовничка събират погледите си върху черупката ми, после ги кръстосват помежду си и забравят за мен. Миг след това чувствам късогледия поглед на някакъв зоолог с дебели очила, който се мъчи да ме хване в окото на своя ролейфлекс. В този миг стадо от съвсем дребни рибки аншоа минава покрай мен; толкова са дребни, че на всяка бяла рибка като че ли има място само за черната точица на окото ѝ: сякаш облак от очи прекосява морето.


description: В поредицата "Четиво" "Детски Дневник" публикува откъс от романа за тийнейджъри на Дженифър Нивън "Вселената на раменете ми", любезно предоставе от издателство "Ентусиаст". Преводът е на Маргарита Терзиева.

title: Откъс от "Вселената на раменете ми" на Дженифър Нивън

maintext: В поредицата "Четиво" "Детски Дневник" публикува откъс от романа за тийнейджъри на Дженифър Нивън "Вселената на раменете ми" , любезно предоставе от издателство "Ентусиаст". Преводът е на Маргарита Терзиева.– Атикус, той беше наистина добър...– Почти всички хора са добри, Скаут, когато най-после ги видиш."Да убиеш присмехулник"Не съм гадняр, но съм на прага да направя нещо гадно. Знам, че ще ме намразиш за това, други хора също ще менамразят, но въпреки това ще го направя. Нека не ти звучи като извинение, но аз страдам от нещо, наречено прозопагнозия, което значи, че не мога да разпознавам лицата на хората, дори и на онези, които обичам. Дори и на мама. Дори и моето.Представи си, че влизаш в стая с непознати, хора, които не означават нищо за теб, защото не знаеш нито имената, нито историите им. После си представи, че отиваш на училище, на работа или още по-зле – у дома, където би трябвало да познаваш всички, но хората там са ти абсолютно непознати.Ето това се случва с мен – влизам някъде и не познавам никого. Независимо къде се намирам, винаги се получава така. Запомням например походката на един човек. Жестовете му, гласа му. Косата. Запомням разни отличителни белези. Казвам си: "Дъсти има стърчащи уши и червеникаво-кафява афроприческа". Запомням този факт и това ми помага да открия малкия си брат, но всъщност не мога да възпроизведа в съзнанието си това лице с големи уши и афрокоса, освен ако той не е пред мен. Всички хора притежават суперсилата да запомнят лица, само не и аз.Дали съм диагностициран официално? Не. И не защото, както предполагам, това не влиза в платените услуги на доктор Блум, нашия педиатър. Не защото през последните няколко години нашите трябваше да се справят с много нещаи не им беше до осигуровките. Не защото – ти знаеш това по-добре от всеки друг – е по-добре да не ходиш из даскалото с етикета "откачалка". А защото част от мен се надява това да не е истина. Да отшуми така, както се е появило. Но дотогава се оправям така:Кимане и усмивка към всеки.Бъди учтив и мил.Бъди "в час".Бъди смешен.Бъди душата на купона. Не губи контрол (обикновено не го губя, стига да съм трезвен).Обръщай внимание на всеки и всичко.Прави каквото трябва. Бъди господ на изненадите. Прави всичко, за да не станеш жертва. По-добре е да преследваш, отколкото да бъдеш преследван. Не ти казвам всичко това като извинение за бъдещите ми действия. Но е добре да го имаш предвид. Просто да си наясно, че не искам да нараня никого. Не го правя за това.Въпреки че ще стане така.ДжакП.П. Ти си единственият човек, с когото съм споделил какво не е наред с мен.Прозопагнозия: Неспособност човек да разпознава лицата на хора. Обикновено резултат от мозъчно увреждане.ЕДИН ДЕН ПО-РАНОЛибиПредставям си как от нощната лампа неочаквано изскача дух. Бих си пожелала следните три неща: мама да е жива, повече да не се случва нищо лошо и да ме приемат в "Дамите" – мажоретния състав към гимназия "Мартинван Бюрен", най-добрия в областта."Но ако "Дамите" не те искат?"Часът е 3:38 през нощта, времето, когато съзнанието ми направо изкрейзва, излиза от контрол като котарака ми Джордж, когато беше малко котенце. Най-неочаквано скачаше на пердето и започваше да се катери по него. След малко вече се люлееше върху библиотечния шкаф. Миг по-късно пъхаше лапичка в аквариума и се опитваше да се гмурне при рибките.Лежа в леглото в тъмното и умът ми подскача насам-натам."Мислила ли си, че може отново да заседнеш някъде? В училище например. И се наложи да разбият вратата на барчето или стената на тоалетната, за да те измъкнат?Ами ако баща ти се ожени отново и после умре, и те остави при новата си жена и нейните деца? Ами ако умреш? И се окаже, че няма рай и повече никога няма да видиш майка си?"Заповядвам си да заспя на мига.Затварям очи и притихвам.Лежа съвсем неподвижно.Няколко минути.Придумвам съзнанието си да легне с мен и започвам да повтарям: заспивай, заспивай, заспивай. "Ами ако нещата в училище са се променили, децата са различни и колкото и да се опитвам, да не мога да бъда като тях?"Отварям очи.Името ми е Либи Страут. Сигурно сте чували за мен и не може да не сте гледали видеото, в което полицаите ме спасяват от собствената ми къща. По последни данни 6 345 981 души са го гледали и има голяма вероятност вие да сте сред тях. Преди три години бях Най-дебелата американска тийнейджърка. Тежах 296 килограма, което означаваше 250 килограма над нормата. Но аз невинаги съм била дебела. Кратката версия на историята е, че мама умря и аз надебелях, но все още съм тук. И татко няма вина за това.Два месеца след спасяването ми се преместихме в друг квартал в другия край на града. Сега вече мога да излизам сама от дома. Свалих 137 килограма – колкото двама възрастни. Остават ми още 86 и ще съм си добре. Но килограмите не ми пречат. Аз си се харесвам такава. Вече мога да тичам. И да се возя в кола. Мога да си купувамдрехи от мола, не е задължително да ги поръчвам от специални сайтове, както досега. И мога да се въртя около себе си. Като оставим настрана страха, че всеки момент някой орган може да откаже, това е най-хубавото нещо на сегашното положение.Утре е първият ми ден в училище от пети клас насам. Новата ми титла ще бъде "заек" на гимназията, което, каквото и да си говорим, е далеч по-добре от Най-дебелата тийнейджърка в Америка, нали? Но ако трябва да съм честна, ми е трудно да бъда нещо различно от ИЗПЛАШЕНА ДО СМЪРТ.Чакам пристъпа на паника.


title: Моуриньо заяви, че няма да спира никого, който иска да си тръгне от "Юнайтед"

maintext:
Португалецът иска да довърши сезона с настоящия състав
Мениджърът на "Манчестър юнайтед" Жозе Моуриньо заяви, че няма да спре никого да си тръгне от клуба, ако има добра оферта за всички страни.Той все пак уточни, че не би искал да се стига до това, защото иска да завърши сезона с този състав и да го развие според своите виждания.Повод за този коментар са медийните публикации, че е възможно "червените дяволи" да се разделят с френския полузащитник Морган Шнайдерлин и крилото Мемфис Депай."Винаги съм отворен да изслушам оферти за всеки един футболист. И повече от това какви са офертите съм готов да изслушам мнението на играчите. Така че всеки един футболист, който почука на вратата ми и не е щастлив, иска да се махне, а и офертата е коректна, няма да спирам никого. Дори и този футболист да иска да се присъедини към някой от големите съперници на моя отбор", коментира Моуриньо."Когато през 2014 година Хуан Мата реши да напусне "Челси" и да дойде в "Манчестър юнайтед", в моето мислене нямаше нищо лошо, нищо неправилно. Всичко е както трябва", продължи португалецът."Понякога в мачовете не съм доволен от играчите. И мачовете са мястото, където нещата се виждат истински. Но на тренировките аз виждам само хубави неща и всеки от тях се раздава на 100%. Щастлив съм, че работя с този отбор", завърши специалистът.


description: В Ла Канада Флинтридж започна фестивалът ''Гора от светлини". За 43 нощи ботаническата градина се превръща в огромна арт инсталация от звук и светлина.

title: Фотогалерия: "Гора от светлини" омагьосва в Калифорния

maintext:
1/16 снимки в галерията Ботаническата градина "Дескансо гардънс" в Ла Канада Флинтридж, Калифорния, бе огряна от хиляди разноцветни светлини.
Инсталацията "Омагьосан: Гора от светлини" бе открита на 25 ноември и в продължение на 43 нощи жителите и гостите на града ще могат да се наслаждават на приказната гледка.


title: "Лудогорец" очаква около 1 млн. лева от трансфер на бивш футболист

maintext:
Бразилецът Жуниор Кайсара вероятно ще премине в "Трабзонспор" или "Гранада"
"Лудогорец" очаква да получи около 1 млн. лева от евентуалния трансфер на бившия си футболист Жуниор Кайсара. Медиите в Германия съобщават, че той е пред раздяла с "Шалке", като най-вероятно ще премине в "Трабзонспор" или "Гранада".Според "Билд" кралскосините са склонни да продадат бразилския бек за по-малка сума от записаните в договора му 12 млн. евро. В момента трансферната му цена е около 4 млн. евро, пише изданието."Лудогорец" ще получи 15% от сумата, съобщава "Гонг" Българският шампион продаде Кайсара в "Шалке" за рекордните за българския футбол 6 млн. евро през лятото на 2015 г."Агентът ми ме информира, че няколко клуба се интересуват от мен. Въпреки това, аз съм се отдал на почивката си", каза Кайсара пред "Билд".Тази година той игра в девет мача за "Шалке".


title: "Лудогорец" си гарантира най-малко 17 млн. евро от евротурнирите

maintext:
Разградчани завършиха трети в груповата фаза на Шампионската лига и ще играят в Лига Европа напролет
Българският шампион ще спечели още 700 хил. евро, ако се класира за осминафиналите на Лига Европа. Разградчани ще разберат съперника си в понеделник, когато в Нион от 14.00 ч. ще се тегли жребият за директните елиминации.
"Лудогорец" си осигури най-малко 16.7 милиона евро от успешното участие в груповата фаза на Шампионската лига.Българският шампион завърши на трето място в група А и се класира за директните елиминации на Лига Европа.Разградчани ще получат 12.7 милиона заради участието в групите на най-силния европейски клубен турнир, 1.5 милиона за постигнатите резултати (три равенства) и 2 милиона за отстраняването на "Виктория" (Пилзен) в плейофната фаза на турнира. В допълнение "Лудогорец" ще спечели 500 хил. евро от участието в 1/32-финалите на Лига Европа напролет.С добавянето на бонуса от маркетинговия пул след края на сезона приходите на разградчани от европейските турнири през този сезон ще надхвърлят 20 милиона.Досега най-доходоносното европейско участие на "Лудогорец" беше през сезон 2014/2015. Тогава тимът на Георги Дерменджиев дебютира в групите на Шампионската лига, записа победа и равенство и заработи 14.65 млн. евро.Предходния сезон, когато достигна до осминафиналите на Лига Европа, "Лудогорец" спечели 3.9 млн. евро от наградния фонд на УЕФА.


description: Клубът получи забрана да използва името "Стяуа", след като съдът се обяви в полза на министерството на отбраната в страната. Собственикът на клуба Джиджи Бекали заяви, че ще обжалва пред Върховния съд. "За още една година феновете могат да бъдат спокойни. Ще продължим да използваме името "Стяуа", каза бизнесменът.

title: "Стяуа" - един клуб между величието и призрачното бъдеще

maintext:
Предизвикателствата пред клуба предстоят, но за съжаление на привържениците няма да са само на футболния терен
Breaking: Becali wants to rename Steaua into FC Sports Becali if the court decision made yesterday remaina definitive. Phenomanal. — Emanuel Roşu (@Emishor) December 22, 2016
От европейския футболен връх до безвремието на съдебните дела и евентуалната загуба на идентичността... Каква ще е съдбата на "Стяуа"?Един от водещите клубове на Балканите и европейски клубен шампион за 1986 г. е изправен пред угрозата да загуби познатия си облик. Клубът получи забрана да използва името "Стяуа", след като съдът се обяви в полза на министерството на отбраната в страната.Собственикът на клуба Джиджи Бекали заяви в декларация, че ще обжалва пред Върховния съд. "За още една година феновете могат да бъдат спокойни. Ще продължим да използваме името "Стяуа", каза бизнесменът.Сагата около съдебния процес започна преди няколко години. "Стяуа" е основан през 1947 г. от военното министерство. През 1998 г. футболният клуб се отделя от Спортния клуб на армията.Преди две години клубът беше принуден да смени емблемата си , но споровете около името продължиха. Сега Бекали предлага отборът да носи неговото име и абревиатурата FCSB вече да означава Футболен клуб спортс Бекали (вместо досегашното Футболен клуб Стяуа Букурещ).Според медиите в Румъния "Стяуа" може да се окаже застрашен от фалит и изпращане в най-ниските нива на футболната пирамида.Адвокатът на министерството на отбраната Флорин Талпа прие с радост решението на съда и каза, че победата е заслужена. "Работих много упорито по този случай. Удовлетворен съм, че съдът взе предвид всички доказателства, което го отведе до заключението, че има само един клуб "Стяуа Букурещ" и това е Спортният клуб на армията."Бекали заяви, че името не е неговият проблем. Той реагира остро на това, което вижда като атака от страна на държавата. "В Румъния няма закони", каза той в декларацията си.Проблемите пред футболния клуб могат да се задълбочат, тъй като министерството на отбраната обмисля да потърси по съдебен път обезщетение за 40 млн. евро за неправомерно използване на името в годините назад.И докато юридическите спорове вървят, "Стяуа" изпрати годината с тежка загуба с 1:4 от големия си съперник "Динамо" (Букурещ) в мач за Купата на лигата. 26-кратният шампион на Румъния има само три победи в последните си 11 мача във всички турнири. Въпреки това съставът е втори в първенството на две точки от водача "Виторул".


description: Германският специалист Ули Вегнер заяви, че е работил с много боксьори и Пулев заслужава световна титла.

title: Треньорът на Пулев: Кубрат ще стане световен шампион

maintext:
Вегнер е уверен, че Пулев не само ще стигне до втори мач за световна титла, но и че този път ще я спечели
[LAP.bg]
Треньорът на Кубрат Пулев Ули Вегнер изрази увереност, че възпитаникът му ще успее да се пребори за световна титла.В събота българинът ще се изправи срещу нигериеца Самюел Питър и при победа ще стане официален претендент за пояса на IBF, който се държи от Антъни Джошуа."Кубрат направи много усърдна и качествена подготовка. Впечатлен съм от неговия интелект и способността му да обработва бързо информацията. Той не само ще стигне до нов мач за световна титла, но и ще стане световен шампион. Има всички предпоставки за това", каза Вегнер на днешната официална пресконференция. По думите му Питър е боксьор, който не трябва да бъде подценяван, въпреки че има само два мача за последните пет години и половина. "Изгледахме много записи и направихме необходимите анализи. Кубрат е подготвен перфектно."Германският специалист заяви, че е работил с много боксьори и Пулев заслужава световна титла. "Класата е налице и той го показва. За мен е предизвикателство да му помогна да сбъдне мечтата си", завърши 74-годишният треньор.


description: Този път няма елхи, но така или иначе декорациите са коледни.

title: Още малко декорации

maintext:
1/3 снимки в галерията В един от кварталите на Гданск, Олива, вчера имаше голямо улично задръстване. Няма да познаете - включиха празничната илюминация в Оливския парк.
Фотограф: Trojmisato


description: "Толкова вярно!", написа Тртмп в Туитър като цитира коментар от пресконференцията на Путин.

title: Тръмп: Думите на Путин за демократите в САЩ са толкова верни

maintext:
Новоизбраният президент на САЩ Доналд Тръмп заяви, че са верни думите на руския държавен глава Владимир Путин по адрес на демократите, които според него обвиняват Москва в намеса в американските избори и прехвърлят върху нея вината за загубата си, предаде БТА.
"Това според мен унижава собственото им достойнство. Човек трябва да умее да губи с достойнство", добави руският президент.
В профила си в Туитър Доналд Тръмп припомня тези думи и възкликва: "Толкова вярно!"
.


description: При национални празници се налива много патриотизъм. При трагични събития се налива съпричастност и искане за отговорност. В политическа криза се налива справедливост, власт на народа, върховенство на закон и борба с корупцията. Наливането става с категорични позиции. Мачото-зрител не обичат някой да философства...

title: Как работи шоуто или дупка в главата

maintext:
Митинг концерт на "Шоуто на Слави" преди референдума
Фотограф: Георги Кожухаров
Бъдещите филолози учат разни неща, между които и фолклор. В тази наука се използва едно понятие, което е купешко по звучене – "естетика на тъждеството". На практика това значи нещо много просто – да се радваш на нещо, което познаваш, харесване на познатото.
На седенките и други форми на групово общуване са се разказвали приказки, пеели са се песни и народът се е кефил, че ги знае и може да припява на талантите, които са разказвали или пеели най-хубаво. Логично е да питате какво общо има това с телевизията. Нямате представа колко общо има.
Цялата философия на т. нар. формати в медиите е изградена на този принцип. Независимо дали става въпрос за "бръснарницата" "Панорама", за "Денят започва с култура", за "Фермата" или за "Шоуто на Слави", принципът е един и същ – фиксирано време, фисксирана аудио-визуална опаковка, ограничен кръг водещи. Тази предвидимост е част от това харесване на познато.
Независимо, че от пред-писменото състояние на общуването са минали много години, психологическите механизми на това харесване не са се променили. Това е една от главните причини за огромната власт на медиите.
Налагането на предвидими формати с времето отваря пряк достъп
към личността на зрителя на психологическо равнище
В зависимост от целевата аудитория всеки формат притежава и набор от "оръжия", с които влиза в къщите ни и в главите ни – един вагон прочетени книги, внушаващо доверие излъчване/глас, реалити "и аз съм като вас", аз знам едни тайни, които вие не знаете и др.
Има, обаче, и комплексни формати, в които тези медийни "оръжия" са разнообразни. Те отварят главите ни много широко, слагат една фуния и в това се крие голямата опасност в тях да бъде наливано съдържание, което сами не разбираме напълно. Такъв формат е "Шоуто на Слави", но сигурно не е само то.
Трябва да си даваме сметка:
Форматите са само инструмент. Понякога просто за събиране на пари.
Но много често за налагане на идеи, решения и власт
Тези, които поставят целите са много напред и с книгите, които са прочели, и с парите, които ще вложат. Изпълнителите са добре въоръжени за нахлуване в нашите глави.
Първото оръжие на "Шоуто" – талантливи музиканти, които могат да свирят всичко. Това оръжие се налага с превръщането на всеки един в звезда. Второто оръжие – талантливи сценаристи, които пишат провокативно и задоволяват всякакви страсти, предимно масови (трябва да се продава рекламно време). Те могат да са си самодостатъчни за серия от издания на шоуто. Третото – красиви дългокраки балерини – сексуалното продава всичко, добри актьори в повтарящи се персонажи – ние сме ви съседите, роднините, ние сме част от вас - продавача в бакалията, таксиджията, кварталният футболист, попът-безбожник, проститутката, поетесата, шутът, който може да принизи всичко и даже себе си (пауло куелю, филип киркоров, бат бойко, местан ефенди и др.). Всеки образ носи частица от нас и ние се разпознаваме, но не искаме да си го признаем.
Всичко това великолепно управлявано от харизматичен водещ в стил балкански мачизъм
(минка-свирката, деса-поетеса, гугутка заспалова). Прецизен тайминг – някъде след втората ракия на късната вечеря или даже на втората бира, ако вечерята е била по-ранна. Точно когато денят е към края си и можем да се отпуснем.
Фунията в главата ни вече е отворена и в нея може да се налива. Наливането става по различен начин. При национални празници се налива много патриотизъм. При трагични събития се налива съпричастност и искане за отговорност. В политическа криза се налива справедливост, власт на народа, върховенство на закон и борба с корупцията. Наливането става с категорични позиции. Мачото-зрител и Минка не обичат някой да философства.
Мачото не разбира хипотезите, вариантите.
Мачото иска прости условия на задачата и простите решения.
Басейнът трябва да се пълни само от една тръба и да се празни пак от една тръба
Две тръби за пълнене и една за празнене са вече академична задача. Кой решава сложни задачи на две ракии и две бири?
Мачото иска, например, да си познава депутата и затова иска мажоритарни избори. Никой не го пита какво му пречи да познава сегашния си депутат. Никой не го пита дали ще е щастлив, ако неговият човек не бъде избран. Никой не го пита ще хвърля ли камъни срещу парламента, ако тези вътре не го кефят. Никой не пита мачото пред телевизора що избра тия сегашните като не ги познаваш. Не го питат и дали е гласувал с преференция и ако да, за кого е дал преференцията си. Това вменява чувство на вина.
Слави Трифонов след среща с главния прокурор
Фотограф: Георги Кожухаров
А шоуто е шоу, то обича хората и иска да ги весели, а не да им вменява чувство на вина. Никой не иска да е виновен, даже и да е гласувал като овца. Това е положението – и професорите не искат да са виновни, че събираха подписи за референдума на президента, ама не му казаха, че въпросът му е тъп, и мачото не иска да е виновен, че прати Бареков в Брюксел и Баракова в парламента. Виновни са експертите, че имало 15/15, да ги... експертите тъпи.
А експертите нямат ежедневно шоу.
По-точно някои имат като част от други формати
Но, първо са малко, второ появяват се на принципа тука има – тука нема. Нямат и "оръжията" на шоуто – нито таланта на музикантите, актьорите и сценаристите, нито дългите крака на балерините, нито харизмата на водещите. И в резултат експертите не могат да налеят идеите и страховете си в главите на широката публика. Нямат нито славата, нито ресурсите да обикалят села и паланки за срещи с почитатели. За тях фунията е почти затворена. Някоя статия в сайт, конференцийка с 20-тина колеги, хайде нека са 30-тина. Кой ти чете дълги статии с плюсове и минуси. Кой ти чете 500 страници книга с дребни букви.
Искаме решения – сега и веднага.
Минке, дай още една бира, че тоя малоумник ме изнерви с тая смесена система, да го... Ще си метна телевизора от терасата, ако го пуснат още веднъж.
Ха, надраве.


title: Мачовете в Шампионската лига вече ще започват по различно време

maintext:
Джорджо Маркети ще продължи да усъвършенства схемата на европейските турнири
УЕФА реши мачовете от груповата фаза на Шампионската лига от сезон 2018/2019 да не започват по едно и също време, съобщи пред журналисти генералният секретар Джорджо Маркети.
"От 2018 г. ще имаме два начални часа за мачовете от Шампионската лига. Две срещи ще започват в 19.00 часа, а останалите шест мача от деня ще стартират в 21.00 часа централноевропейско време (съответно 20.00 и 22.00 часа българско време). По този начин феновете ще могат да гледат на спокойствие повече срещи", отбеляза Маркети след края на днешния ден от заседанието на изпълкома на УЕФА.
В момента срещите от Шампионската лига започват в 21.45 часа българско време.
УЕФА също така обяви "Стейдиъм ъф Лайт" в Лион за домакин на финала в Турнира Лига Европа през 2018 г. Мачът ще се играе на 16 май. През същата година финалът в Шампионската лига е насрочен на Олимпийския стадион в украинската столица Киев.
Президентът на УЕФА Александър Чеферин продължава да настоява изборът за домакинство на финалите да премине на принципа на приемане на кандидатури.
Финалът в Шампионската лига ще е в Киев като жест към Украйна, която да приеме среща на най-високо ниво точно преди в съседна Русия да стартира световното първенство.


title: Борисов: ЕС да съгласува със САЩ санкциите срещу Русия

maintext:
[Правителствена пресслужба]
Европейският съюз да съгласува удължаването на санвкциите срещу Русия със САЩ. За товае призовал членовете на Европейския съвет премиерът в оставка Бойко Борисов. Това се разбра от думите му пред български журналисти, които той информира за хода на заседанието."Предупредил съм, настоях, ако може предварително да се направи тази консултация, за да не остане само Европа с тези санкции. Ако сме заедно е по-добре, или изобщо да няма санкции, но Европа и САЩ да действат в синхрон. Предупредил съм за това", коментира Борисов.Премиерът Борисов посочи също, че изрично е настоял споразумението с Турция да продължи, макар темата да е извадена от дневния ред на Европейския съвет, заради крайните позиции на някои държави, които не са в интерес на България, "защото с механизмите, инструментите, с които може да се въздейства на Турция в този предприсъединителен период, разговорите, споразуменията, които имаме с тях, на българо-турската граница е спокойно".


title: Селби направи първия златен дубъл в снукъра от 15 години

maintext:
🏆 Congratulations to @markjesterselby - 2016 UK Championship winner following a 10-7 victory against @ronnieo147 this evening in York! pic.twitter.com/HJ8Oygoili — WPBSA (@WPBSAofficial) December 4, 2016
Anyone watching the snooker has witnessed the bar being raised. Practice table for the rest of us! Congrats to @markjesterselby #history — Shaun Murphy (@Magician147) December 4, 2016
"Това беше един от най-прекрасните мачове, които някога съм виждал. Снукърът във вечерната сесия беше божествен. Всичко, което правеха двамата в този мач, беше просто изумително", коментира Парът, който държеше титлите от световното и UK Championship през 1991 г.
👏 Ronnie gives his runner-up medal to a fan in the crowd! #UKChampionship pic.twitter.com/OHdeRwE8IX — Live Snooker (@Livesnooker) December 4, 2016
Световният номер 1 Марк Селби стана едва шестият играч в историята на снукъра, който печели световното първенство и UK Championship в една календарна година.След като през май спечели втората си титла в "Крусибъл", 33-годишният англичанин прибави и втори трофей от британския шампионат.В много зрелищен финал лидерът в световната ранглиста победи петкратния шампион в Йорк Рони О'Съливан с 10:7 фрейма.О'Съливан, който преследваше рекордна шеста титла в Йорк, направи страхотно завръщане в мача, след като изоставаше с 2:7. Ракетата успя да стопи пасива си до един фрейм при 7:8, но Веселяка от Лестър не му остави шансове за обрат след два сенчъри брейка в последните две партии."Когато играеш срещу Рони, винаги има невероятна атмосфера и тръпката е голяма. Трябва да покажеш най-доброто, за да успееш да го победиш. Ако не дадеш 100% от себе си, няма как да спечелиш", каза Селби след двубоя.Двамата англичани направиха страхотно шоу за публиката и записаха шест сенчъри брейка и общо 16 серии от над 50 точки за 17 фрейма.О'Съливан откри мача със серия от 124 точки, а още един добър брейк от 64 му донесе аванс от 2:1. След това обаче пектратният шампион започна да допуска повече грешки и Селби се възползва максимално, за да спечели шест поредни фрейма.Финалът изглеждаше решен, но Ракетата отговори по впечатляващ начин и върна интригата. Той спечели пет от следващите шест фрейма, като направи серии от 56, 80, 134, 130 и 82 точки.Селби обаче беше оставил най-доброто от себе си за накрая. След като направи брейк от 137 точки за 8:5, той стигна до победата след още два сенчъри брейка - 135 в 16-ия фрейм и 107 в оказалия се последен 17-и фрейм."Искам да поздравя Марк, защото той играе фантастично и заслужено спечели титлата. Аз пропуснах доста лесни топки, но все пак мисля, че се справих добре, като се има предвид, че Марк е световният номер 1 и в момента е далеч пред останалите", каза О'Съливан, който допусна първата си загуба във финал на UK Championship след петте победи в първите си пет.Селби стана първият играч от 15 години насам, който печели титлите от двата най-престижни турнира в една година. За последно това направи именно О'Съливан през 2001 г., а другите четирима с подобно постижение са Стивън Хендри, Стив Дейвис, Джон Хигинс и Джон Парът."В този мач летвата беше вдигната много високо. Всички останали трябва да се насочваме към масата за тренировки", написа Шон Мърфи в "Туитър".


title: Роналдо: Ако "Реал" и Португалия не печелеха, и аз нямаше да печеля

maintext:
През тази година португалецът спечели европейските титли на клубно и национално ниво
Кристиано Роналдо спечели за четвърти път в кариерата си "Златната топка", но не успя да присъства на церемонията по награждаването си, защото е в Япония за световното клубно първенство.Португалецът е получил статуетката си още в четвъртък, когато е направил и специална фотосесия за организатора на анкетата - френското списание "Франс футбол".Звездата на "Реал" (Мадрид) си заслужи наградата, след като през тази година изведе тима си до триумф в Шампионската лига, а след това със състава на Португалия спечели и европейската титла."Ако "Реал" и Португалия не печелят, аз също няма да печеля. Отборът винаги е на първо място", коментира Роналдо."За мен е голяма чест да получа четвъртата си "Златна топка". Емоцията е същата, както и при първата. Никога не съм си представял, че мога да спечеля четири пъти. Толкова съм щастлив. Искам да багодаря на всички мои съотборници от националния отбор и "Реал". Горд съм", каза още португалецът.


title: Трамвая да му мисли

maintext:
Трамваят ще почака
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


description: На този светъл празник единственото, което си пожелавам, е и внуците, и децата ни да продължат да живеят в здраве и мир, написа премиерът във Фейсбук.

title: Снимка на деня: Борисов честити Коледа със снимки с внука си

maintext:
1/3 снимки в галерията Премиерът в оставка Бойко Борисов разпространи на Бъдни вечер във Фейсбук снимки със семейството си.
"На този светъл празник единственото, което си пожелавам, е и внуците, и децата ни да продължат да живеят в здраве и мир", написа Борисов. На 24 декември миналата година премиерът съобщи (също чрез Фейсбук), че ще става дядо.


description: В небето над израелския град Беер Шева

title: Снимка на деня: Миграцията на скорците

maintext: 1/1 снимки в галерията Ято скорци прелита в небето над израелския град Беер Шева по време на миграция.


title: "Локомотив" (ГО) отпусна 400 билета за фенове на ЦСКА

maintext:
"Локомотив" се завръща на своя стадион за мача с ЦСКА
[facebook.com/fanclubloko]
"Локомотив" (Горна Оряховица) ще отпусне 400 билета за привърженици на ЦСКА за срещата в неделя от 15.00 на обновения стадион в Горна Оряховица.
Билетите ще се продават по 8 лева на специално обособена каса на стадиона. Продажбата ще започне два часа преди началото на мача.
Ръководството на "Локомотив" изрази готовност при повишен интерес да предостави допълнителни билети за гостуващите фенове, съобщиха от "червения" клуб.
По-рано ръководството на тима от Горна Оряховица обяви, че е поканило премиера Бойко Борисов да присъства на откриването на обновения стадион, за което беше отпуснато държавна помощ от спортното министерство.
В писмото се изразява благодарност за оказаната подкрепа от Министерския съвет за ремонта. Там се напомня
, че когато е обещал съдействие за отпускане на средства Бойко Борисов е заявил, че ще изгледа от трибуните и първия домакински мач на "Локомотив" на обновения стадион.
Домакините очакват Борисов да отреже лентата, а във ВИП ложата да бъдат Валентин Михов и капитанът на националите Ивелин Попов.